**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-ЖА ЛИЛЯНА ПАВЛОВА**

**МИНИСТЪР НА РЕГИОНАЛНОТО РАЗВИТИЕ И БЛАГОУСТРЙСТВОТО**

**В Ъ П Р О С**

от **ГЕОРГИ ГЬОКОВ,**

народен представител от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

**ОТНОСНО:** основен ремонт на участък от път „III - 5031 - Гълъбово - Опан - Стара Загора“ в регулацията на гр. Гълъбово.

**УВАЖАЕМИ ГОСПОЖО МИНИСТЪР,**

На територията на община Гълъбово се намират много от предприятията на минно-енергийния комплекс „Мини Марица изток“ ЕАД и електроцентралите: „Брикел“ ЕАД, ТЕЦ „Контур Глобал Марица изток 3“, ТЕЦ „АЕS - Гълъбово“. Тук се произвежда над 1/3 от електрическата енергия в страната и се добиват 89% от въглищата. Това обуславя и наличието на много крупни предприятия, които са допълнително ангажирани с тази дейност, като „Енергоремонт“ АД и „Енемона“ АД. На наша територия функционира и най-големият завод на Балканския полуостров за производство на материали за сухо строителство „Кнауф Марица“. Поради местонахождението на тези предприятия се дължи и голямото натоварване на транспортната инфраструктура в региона, обслужваща тези обекти от национално значение, още повече, че предприятията работят на денонощен режим.

През 2009 г. на път „III - 5031 - Гълъбово - Опан - Стара Загора“ започна да се прави рехабилитация, но тя остана недовършена. Тъй като не е положен износващия се слой. Днес пътят се руши и в най- скоро време ще се наложи отново да му се прави скъпо струващ ремонт. Състоянието на републикански път „III -5031 - Гълъбово - Опан - Стара Загора“ на територията на гр. Гълъбово е толкова лошо, че има дори и участъци, на които липсва каквато и да е настилка. Някои от тези участъци не се различават по нищо от полски път. Основен ремонт не е правен повече от 25 години.

Това е причината да няма връзка на практика между двата републикански пътя: „III -5031 - Гълъбово - Опан - Стара Загора“ и „III -554 - Симеоновград - Гълъбово - Раднево - Нова Загора“

Трасето на републиканския път, който се намира в града е с подменени подземни комуникации. По изчисление на специалисти от общината, на базата на окрупнени показатели, частта от стойността на основния ремонт на пътя в регулация на гр. Гълъбово е приблизително около 1 400 000 лв. с ДДС.

С писмо с изх.№ 04-00-401/19.12.2013 г., Община Гълъбово информира Министерството на регионалното развитие за част от същия път, която се намира извън регулацията на гр. Гълъбово, и която на практика липсва като път. А с писмо с изх.№ 04-00-18/13.01.2015 г. на Община Гълъбово, Вие сте информирана за актуалното състояние в момента.

**УВАЖАЕМИ ГОСПОЖО МИНИСТЪР,**

Предвид гореизложеното, се обръщам към Вас със следния въпрос:

**Какви са възможностите за да се направи основен ремонт на този участък от републиканската пътна мрежа и да се положи износоустойчивия слой на път „III -5031 - Гълъбово - Опан - Стара Загора“ и в какви срокове може да се случи това?**

Уважаема госпожо Павлова, считам, че този проблем не търпи повече отлагане и трябва да бъде решен в рамките на тази година.

*Моля отговорът да бъде в писмен вид.*

**Народен представител:**

**Георги Гьоков**